Meidling Hauptstraße metróállomás
A bécsi Meidling Hauptstraße metróállomás az U4-es metróvonal egyik állomása Schönbrunn és Längenfeldgasse megállók között. Neve szó szerinti fordításban azt jelenti, hogy Meidling, főutca.
A megálló eredetileg a Stadtbahn számára épült. Ekkor ez az állomás igen fontos szerepet kapott, mivel Heiligenstadt mellett ez volt az egyetlen olyan csomópont, ahol 3 Stadtbahnvonal is találkozott. Konkrétan a Wientallinie felső- és alsó szakasza, valamint a Gürtellinie végállomása volt ez az állomás.

Története 

1898-1925
1898 és 1925 között üzemet a Stadtbahn nevű gőzvasút. Ez egy 5 vonalból álló hálózat volt. Meidling Hauptstraße egy igen fontos állomása volt, mivel a Wientallinie felső- és alsó szakasza, valamint a Gürtellinie vonalak egyik végállomása ez az állomás volt. A gőzüzemű vasút azonban sikertelen lett, és az osztrák vasúttársaság lemondott az üzemeltetéséről. A vonalakat azonban nem bontották le, hanem villamosítás után Wiener Elektrische Stadtbahn (Bécsi elektromos Stadtbahn) néven kezdett üzemelni. Az üzemeltető 1924. március 13-a óta Bécs városa lett.

 1968 augusztus
1968 augusztusában a lakossági tiltakozások ellenére lebontották a régi szecessziós stílusban épült Stadtbahn állomást, mely kinézetében nagyban hasonlított a máig is látható szomszédjához, Schönbrunnhoz. Az állomás lerombolását azzal indokolták, hogy gyorsforgalmi utat szeretnének létrehozni a helyén.

1980. október 26.
Meidling Hauptstraße állomáson 1925-től 1980-ig csak az elektromos Stadtbahn szerelvények álltak meg. 1980-ban azonban elért idáig a Wientallinie metróvá történő átalakítása. Az átalakításnál Karlsplatztól eddig az állomásig alakították át a Stadtbahn pályáját metróvonallá. Az utasok 1980. október 26-a óta szállhatnak itt fel a 4-es metróra. 
Ekkor a következő viszonylatok álltak itt meg:

 1981. augusztus 31.
1981. augusztus 31-én a 4-es metrót továbbhosszabbították Hütteldorf irányába, először még csak Hietzingig, majd 1981 december 20-án Hütteldorfig. Ezzel a metróvá alakítással a Stadtbahnnak már csak a Gürtellinie vonala érintette ezt az állomást. Az állomás ekkori elrendezésénél 3 vágány üzemelt. A két szélsőt a 4-es metró, a középsőt a Stadtbahn használta. Mivel a Stadtbahnnak ez volt a déli végállomása, és csak egy vágányon üzemelt a Stadtbahn az állomást elhagyva egy Y alakú elágazáson mehetett tovább. (Ez a vágányelrendezés nagyban hasonlított a régi Schottenring állomáséhoz.)

Ekkor a következő viszonylatok álltak itt meg:

 1985. április 15.

1985. április 15-én a Stadtbahn (akkor már csak az egyetlen) Gürtellinie vonalának megszüntették a Gumpendorfer Straße megállójától idáig tartó szakaszát. Ezt követően az állomás középső vágányát elbontották, és a korábbi két peronját egyesítették. Az egykori vágány helye még ma is kivehető a szokatlanul széles peronon. Ez a mai napig látható.
A visszavágással előkészítették a Stadtbahn átalakítását egy új metróvá, ugyanis Kurt Neiger kerületi polgármester terveivel ellentétben nem ezen az állomáson keresztül kívánták a Stadtbahn Gürtellinie vonalának utódját 6-os metrót Meidling vasútállomásig hosszabbítani. Az ekkori tervez szerint, (mely végül meg is valósult) egy új állomásnál fog találkozni a 6-os a 4-es metróval.

Jellemzője 

Az állomás kétvágányos középperonos kialakítású és akadálymentesített.  A peron szokatlanul széles, melynek történelmi oka van. Az állomás a talajszinteben épült, ám a rajta átvezetett híd miatt kéregvezetésűnek tűnik a szakasz.  A keleti végén Längenfeldgasse felé egy visszafogóváltó található, így lehetőség van a vonatok visszafordítására.

Galéria

Fordítás

Források 
 www.arbeiter-zeitung.at-nem fogja érinteni a 6-os metró Meidling Hauptstraßét 
 homepage.univie.ac.at 
 iho.hu 
 regionalbahn.hu 

Bécsi metróállomások